Η Μαίρη θα σε εκθρονίσει. Μην την υποτιμάς.
ΣΤΑ ΠΡΟΗΓΟΥΜΕΝΑ
Θέλω το κεφάλι της Τζέιν σε πάσσαλο.
Και θα στείλω 5.000 άντρες να πολεμήσουν για σένα.
-Πάρτε τους όλους. -Είσαι ζωντανός.
Δεν φεύγω. Θα σκοτώσει τους δικούς μου.
Η εκτέλεση της Τζέιν θα ενθαρρύνει τις εξεγέρσεις.
Κάνε μια δημόσια δίκη και κατηγόρησέ τη για κάθε είδους αχρειότητα.
Καλώς. Μια δημόσια δίκη!
Επιπλέον, η Τζέιν Γκρέι έστησε πλεκτάνη καταστρέφοντας τη βασίλισσα Μαίρη.
Η προδότρια διεκδικήτρια πρέπει να καταδικαστεί δεόντως
και να αποκεφαλιστεί.
Η διαθήκη που την ονόμαζε ήταν πλαστή.
-Ψέματα. -Κάτσε κάτω.
Η διαθήκη του αδελφού μου ήταν αληθινή. Η Τζέιν ήταν πιστή και καλή.
Η Μαίρη με δηλητηρίασε.
Και θα σκοτώσει την ξαδέλφη μου. Πρέπει να την εμποδίσω.
Θες να ανακτήσεις τον θρόνο; Κάνε το όπως πρέπει. Με δύναμη πίσω σου.
Να συγκεντρώσω στρατό.
Έλαβα πληροφορίες που θα αλλάξουν τα πάντα.
Η λαίδη Τζέιν Γκρέι παντρεύτηκε έναν Ιθιανό εν γνώσει της.
Φέρτε τον μέσα.
-Όχι! -Υπάρχει μόνο μία τιμωρία.
Θάνατος!
Συγγνώμη.
Το 1553, αν τα έκανες τελείως σκατά,
υπήρχε μια περιβόητη δευτερεύουσα κατοικία όπου σε έστελναν μέχρι την εκτέλεσή σου.
Ο Πύργος του Λονδίνου.
Η Τζέιν είχε έρθει εδώ τελευταία φορά ως παιδί.
Δεν έχει ξεχάσει ποτέ τον αποκεφαλισμό της Αικατερίνης Χάουαρντ,
της πέμπτης συζύγου του βασιλιά Ερρίκου, που έκανε κάποιες ατυχείς επιλογές ζωής,
μα δεν της άξιζε ο πέλεκυς.
Και τώρα είναι η σειρά της.
Η Τζέιν Γκρέι είναι καταδικασμένη να πεθάνει.
Σκατά.
Η ΛΑΙΔΗ ΤΖΕΪΝ ΜΟΥ
Φυλακίστηκε κι ο σύζυγός μου εδώ;
Σε παρακαλώ, πρέπει να τον δω. Πες μου.
Το πρόβλημα όταν είσαι ελαφρόμυαλος αισιόδοξος,
και συγγνώμη στους Ρότζερς και Χάμερσταϊν,
είναι ότι δεν μπορείς να συλλάβεις έναν κόσμο
όπου τα πράγματα δεν σου πάνε καλά.
Ώρα για δείπνο.
Σ' ευχαριστώ. Είμαι η Τζέιν.
Με τις υγείες σου. Ανθίζουν οι ασφόδελοι.
Δοκίμασε μια πρέζα γύρη στον πρωινό σου ζύθο.
Κάνει δουλειά;
Μην της μιλάς, ηλίθιε Τζορτζ!
Μα έχω μπουκώσει!
Το πάει αλά επίσκοπος Φλάμπαρντ.
Πιάνεις φιλίες με τον κρατούμενο και μετά
"Σας παρακαλώ, κύριε Άλμπερτ, ένα τελευταίο ποτό πριν πεθάνω".
Εσύ καταλήγεις λιάρδα κι αυτός στον δρόμο για το Λιντς.
Μόνο να μάθω για τον σύζυγό μου.
Το θηρίο;
Ναι, ο Γκίλφορντ είναι Ιθιανός.
-Τον φυλάκισαν κι αυτόν εδώ; -Πάμε.
Αν ξέρεις κάτι, πες μου, σε παρακαλώ.
Μπορείς να μου πεις οτιδήποτε;
Δεν είναι εδώ.
Σ' ευχαριστώ.
Λευτεριά στη βασίλισσα Τζέιν!
Τι θόρυβος είναι αυτός;
Δεν ξέρω.
Ναι.
Ναι! Έξι στους έξι.
Δεν νικιέται αυτό.
Μεγαλειοτάτη, ο λαός ουρλιάζει για την απελευθέρωση της Τζέιν.
Δεν είναι ώρα για αιμοδιψή παιχνίδια.
Άσε σ' εμένα τον κόσμο, Νόρφοκ. Με λατρεύει.
Δες ποια ήρθε.
Ήταν μεγάλη ανοησία να υποστηρίξεις την Τζέιν Γκρέι, Ελίζαμπεθ.
Μαίρη, σε παρακαλώ.
Ώρα να τρέξεις.
Τώρα!
Μαίρη!
Σταμάτα επιτέλους!
Της δίνω ένα μάθημα!
Ποιο μάθημα; Άκουσέ τους εκεί έξω.
Απαιτούν δικαιώματα για τους Ιθιανούς.
Σταμάτα τη φωτιά προτού εξαπλωθεί!
Γίνε βασίλισσα, όχι τύραννος!
Κάνε στην άκρη, Νόρφοκ.
Μεγαλειοτάτη, ζητώ ταπεινά συγγνώμη.
Παρασύρθηκα.
Μαίρη, σε παρακαλώ!
Μαίρη! Πώς μπόρεσες;
Ουπς.
Συγχαρητήρια, Μεγαλειοτάτη.
Μπορώ να σας μιλήσω λίγο;
Έχω μια ιδέα για να καταλαγιάσετε αυτήν την ανόητη αναταραχή.
Ο χυλός της φυλακής δεν είναι τίποτα μπροστά στο βάσανο
της άγνοιας για την ασφάλεια του οικείου σου.
Πού στην ευχή είναι ο Γκίλφορντ;
Και, ω... Πολύ αιχμηρό αυτό.
Ναι!
Από τέτοιο ύψος, μια πτώση θα σήμαινε ακαριαίο θάνατο.
Η Τζέιν είναι απελπισμένη.
Μα όχι και ηλίθια.
-Τζέιν. -Γεια σου, μητέρα.
Σ' έσωσα. Παρακαλώ.
Ο Γκίλφορντ;
Ζωντανός.
Για την ώρα. Τον έχει ο Σίμουρ.
Όχι.
Αχ, όχι. Είσαι ταραγμένη για τον άντρα που σου είπε ψέματα,
που είναι ο λόγος που είσαι εδώ.
-Εσύ είσαι ο λόγος! -Ωρίμασε πια!
Κι αποδέξου έστω ένα ίχνος ευθύνης.
Εξώθησες τη χώρα στα άκρα.
Όχι! Το συμβούλιο, την αριστοκρατία. Αυτούς εξώθησα στα άκρα.
Όχι τη χώρα. Η χώρα θέλει να αλλάξει.
Γιατί διαφωνεί πάντα με οτιδήποτε πω;
Άκου, έχω κάνει μια συμφωνία με τη Μαίρη για τη ζωή σου.
Πρέπει να αποδοκιμάσεις τον Ιθιανισμό και το θηρίο άντρα σου.
Πρέπει να πεις ότι σου είχε κάνει μάγια το θηρίο.
Ξέρεις ότι δεν θα το κάνω!
Εγώ φταίω για όλα.
Σ' έκανα έξυπνη, αλλά αδύναμη.
Έπρεπε να σ' αφήσω να δεις τη μοχθηρία και τη βαναυσότητα του κόσμου.
Ίσως τότε να καταλάβαινες...
Όχι αδύναμη. Απλώς δεν είμαι ψυχρή!
Κι άστοργη! Κι απωθητική!
Αυτό πιστεύεις;
Ότι δεν αγαπώ;
Κι όμως, αγαπώ...
και σε εκλιπαρώ, Τζέιν, ως μητέρα σου,
να πάψεις να είσαι τόσο άχρηστη, γαμώτο, και να δεχτείς τη συμφωνία!
Ευχαριστώ για τη σοφή συμβουλή.
Πες στη Μαίρη ότι θέλω να δω τον άντρα μου και μετά θα μιλήσουμε.
Φρουροί!
Σκασμός!
Ποιος είναι;
Μη φωνάζεις. Μην τους τραβάς την προσοχή.
Η καλύτερη ελπίδα σου είναι να ξεχάσουν ότι υπάρχεις.
Ποια είσαι; Τι είναι εδώ;
Με λένε Άλις, κι είσαι σε μια μυστική φυλακή.
Ειδικά για εμάς τα θηρία.
Μυστική φυλακή...
Έρχεται.
Τι; Ποιος; Άλις!
Άλις;
Κτήνος.
Ακριβώς 73 ώρες μέχρι την εκτέλεσή της.
Είναι 4.380 λεπτά.
262.800 δευτερόλεπτα.
Χρειάζονται τρία δευτερόλεπτα για να εισπνεύσεις και να εκπνεύσεις.
Είναι 87.600 ανάσες
ώσπου να μην ανασάνει ποτέ ξανά.
Έχουμε εντολές να σας μεταφέρουμε στους στάβλους.
Τελικά, θα δείτε τον σύζυγό σας.
Γκίλφορντ;
Όχι! Σας παρακαλώ, όχι!
Όχι!
Γκίλφορντ.
Όχι!
Σ' την έφερα!
Δεν είναι το θηρίο σου. Άσε την κλάψα.
Δεν πέθανε ο Γκίλφορντ;
Όχι, ένα χωρατό ήταν.
Είσαι διαβολική.
Καλά να πάθεις.
Που στέλνεις τη μητέρα σου για χάρες.
-Πες μου πού είναι. -Όχι.
Τζέιν, θα σου κόψω το κεφάλι,
όπως κάναμε μ' αυτό το ευνουχισμένο άλογο,
κι όλοι όσοι γνωρίζεις θα παρακολουθήσουν το θέαμα.
Μπορείς, όμως, ακόμη να σώσεις τον κτηνώδη άντρα σου.
Αρκεί μόνο
να διαβάσεις αυτό στο δικαστήριο.
Κι αν το διαβάσω,
-θα του δώσεις χάρη; -Ναι.
Μα δεν σ' εμπιστεύομαι.
Το ξέρω.
Πάψε ν' ανησυχείς.
Κάποιος πρέπει ν' ανησυχεί.
Η Αγέλη θα μας βοηθήσει σίγουρα.
Ή θα μας κρεμάσουν ανάποδα.
Ως βασιλιάς, ο Εδουάρδος ήταν πάντα ή υπερβολικά άρρωστος ή δηλητηριασμένος
για να σκεφτεί ποτέ την αληθινή σημασία της εξορίας
για τους Ιθιανούς επί βασιλείας του.
Σήμαινε πείνα, δυστυχία.
Υπαίθρια κατασκήνωση.
Έτσι ζουν οι Ιθιανοί;
Όχι από επιλογή.
Λοιπόν, όταν χτυπάς το τσακμάκι...
Ακούς;
Πρέπει να το μάθω αυτό;
Δεν θα μου το κάνεις πάντα εσύ;
-Σου είπαμε τους κανόνες εξαρχής. -Ναι.
Ποιοι είναι είπαμε;
Ίσως ήταν λάθος αυτό.
Με δουλεύεις;
Εδουάρδε; Βασιλιά Εδουάρδε!
Αυτός είναι!
Μεγαλειότατε!
Τι σκατά γίνεται;
-Εσύ είσαι νεκρός. -Πέθανες;
-Ζω. -Ζει!
Και θέλω τη βοήθειά σας.
Η Μαίρη συνέλαβε την Τζέιν.
Θα χάσει το κεφάλι της αν δεν το εμποδίσουμε.
Τι; Πού είναι η Τζέιν τώρα;
Στον Πύργο του Λονδίνου.
Μόνο αν ανακτήσω τον θρόνο θα τη σώσω.
Και σας θέλω στο πλευρό μου.
Γιατί δεν πας στη φάρα σου;
Κάποιοι αριστοκράτες θα βοηθήσουν τον Βεριτιανό βασιλιά.
-Πολύ μακριά. Δεν προφταίνουμε. -Εμείς δεν μπορούμε.
Συγγνώμη.
Στάσου!
Ως βασιλιάς, επέτρεψα να σας συμβούν τρομερά πράγματα.
Και πρέπει να ζήσω μ' αυτό για πάντα και λυπάμαι πολύ.
Μα η Τζέιν αξίζει τη βοήθειά μας.
Τώρα που είναι βασίλισσα η Μαίρη,
θα αφανίσει το είδος σας αν δεν τη σταματήσουμε.
Κι όταν ξαναγίνω βασιλιάς, θα σας υποστηρίξω.
Θα παλέψω για σας όπως έπρεπε να έχω κάνει ήδη. Το υπόσχομαι.
Πολύ αργά για υποσχέσεις.
Σουζάνα;
Λυπάμαι.
-Φύγε μακριά μου! -Γιατί;
Εσύ γιατί λες; Είσαι γιος του λόρδου Σίμουρ!
Αν ήξερα ότι θα γυρνούσε με στρατό, θα σου το είχα πει.
Κάθριν...
Θα σου αποδείξω την αγάπη και την πίστη μου.
Έλα να το σκάσουμε.
Έχεις παραισθήσεις!
Έχω λεφτά απ' τη δουλειά μου.
Μπορούμε να πάμε στην Ελβετία. Κορσική, Νάπολη.
-Οπουδήποτε δεν θα μας βρουν... -Δεν μπορούμε.
Η Τζέιν θα πεθάνει.
Η Μάργκαρετ μας παράτησε.
Και ναι, η μητέρα μου συνήθως είναι σκέτος εφιάλτης,
μα παραμένει μητέρα μου.
Μόνο εγώ της έχω μείνει.
"Αγαπητέ λαέ,
"η τελευταία μου επιθυμία είναι η απαλοιφή του Ιθιανισμού από τη βασίλισσα Μαίρη.
"Υποστηρίζω το σχέδιό της για εξολόθρευση..."
Η ηθική για κάποιους είναι ύπουλο πράγμα.
Μα για την Τζέιν, είναι στιβαρή
όσο ο πυρήνας της Γης πάνω στην οποία στεκόμαστε όλοι.
Εκτός, φυσικά, αν παρακολουθείτε από αεροπλάνο,
οπότε, μη δίνετε σημασία.
"Είθε να τους καταδιώξει και να τους πιάσει, έναν προς έναν".
Δεν ακούγεσαι πεπεισμένη.
Λοιπόν;
Σε άκουγα. Πρέπει να ακούγεσαι σαν να πιστεύεις αυτά που λες,
για να σώσεις τον άντρα σου.
Τι σε νοιάζει εκείνος;
Είχα έναν ξάδελφο. Στο Τούτινγκ.
Και μετά άλλαξε.
Τον κρύβαμε για λίγο, αλλά τον βρήκαν.
Ξέρεις;
Κι ο κόσμος είναι αυτό που είναι,
μα φαίνεται πως ο άντρας σου έχει ελπίδα.
Διάβασε τον λόγο της.
Σε παρακαλώ.
Μπορείς να βρεις τρόπο να του δώσεις ένα μήνυμα;
Θέλω να ξέρει ο Γκίλφορντ ότι δεν εννοώ ούτε μία λέξη απ' αυτό!
Τι κάνεις εκεί μέσα;
Τίποτα, κύριε, συγγνώμη. Δεν θα επαναληφθεί.
Ποτέ δεν μιλάμε σε φυλακισμένους!
Το κέρατό μου.
Εγώ είμαι.
Ώρα να πεθάνεις.
Ή μπορείς να ζήσεις.
Τι;
Θα προσποιηθούμε.
Μας αρκεί ένας αντικαταστάτης κι έχω μπόλικους διαθέσιμους.
Σακί στο κεφάλι, πτώμα, μπλα μπλα, και βουαλά!
Όλος ο κόσμος θα πιστέψει ότι έχεις εκτελεστεί εσύ.
Και μετά;
Θα μείνεις μαζί μου.
Πάντα ψάχνω ρωμαλέα νεαρά θηρία
που θα υπερασπιστούν τη βασίλισσα και την πατρίδα.
Προτιμώ να πεθάνω παρά να σαπίσω στη φυλακή σου.
Δεν είναι μια απλή φυλακή.
Κάνουμε πολλά και διασκεδαστικά.
Κατασκοπεία, εμπρησμούς, δολοφονίες, ιατρική έρευνα.
Χρόνια προσπαθούμε να βρούμε μια θεραπεία.
Κάτι που έχω ακούσει ότι θα σε ενδιέφερε ιδιαίτερα.
Δεν υπάρχει.
Το θέμα είναι πως είτε μπορείς να παραμείνεις ζωντανός εδώ
είτε να αφανιστείς οδυνηρά με τη γυναίκα σου.
Μάλιστα...
Τουλάχιστον θα δω την Τζέιν μια τελευταία φορά πριν πεθάνω.
Όπως θες.
Σκούπισέ με!
Κόμπος η κοιλίτσα μου.
Δεν τελείωσα.
Πάντα αυτό παθαίνω όταν ενθουσιάζομαι.
Και το θέαμα που οργάνωσα για τον Ντάντλεϊ
θα έκανε τους αρχαίους Ρωμαίους να τσιρίξουν.
Δεν υποσχέθηκες στην Τζέιν να σωθεί;
Έχεις πολλά να μάθεις περί πολιτικής, δεσποινάριο.
Τα ψέματα είναι φίλοι μας.
Τι θα του κάνετε;
Πρώτα θα... Είμαι στην τουαλέτα!
Μεγαλειοτάτη, μόλις έφτασε αυτό από...
Έξω!
Μου πήραν δωράκι;
Ποιος;
Ο πρίγκιπας Φίλιππος της Ισπανίας.
Ένα αγόρι.
Τι είναι;
Άνοιξέ το.
Ναι;
Έχετε έναν επισκέπτη.
-Τζέιν. -Μάργκαρετ!
Τι θες εσύ εδώ; Η μητέρα σ' έστειλε;
Με μισεί.
Κάνεις λάθος. Ο τρόπος της είναι απλώς.
Σκατένιος τρόπος.
Η Μαίρη μού τα λέει όλα τώρα.
Πίστεψέ με, την έβαψες.
Είπε ψέματα.
Δεν μπορείς να σώσεις τον Γκίλφορντ.
Θα σας εκτελέσει μαζί.
Φυσικά.
Ευχαριστώ που μου το είπες.
Λυπάμαι πολύ.
Δεν θέλω να πεθάνεις.
Είσαι ένα δυνατό, πανέξυπνο,
δυναμικό διαβολάκι.
Μα να θυμάσαι να είσαι και καλοσυνάτη.
Πίστευε πως οι άλλοι είναι καλοί.
Συγχώρα τους όταν δεν είναι.
Εννοείς τη μητέρα μας;
Μάλλον ναι.
Εντάξει! Τέλος χρόνου.
Έλα δω.
Στον διάολο η Μαίρη.
Στον διάολο, όπως το λες.
Ναι, στον διάολο η Μαίρη, όντως.
Ίσως για τελευταία φορά στη ζωή της,
η Τζέιν έχει ένα σχέδιο.
Γεια σας.
Ο αδελφός μου είναι νεκρός
και τώρα είμαι η βασίλισσα.
Τοκ τοκ.
Γεια σου!
Ευδιάθετη είσαι.
Ναι, είμαι ερωτευμένη.
Τζουτζούκα...
Άνοιξε εκείνο.
Τι μπορεί να είναι;
Θεοί!
Ναι, απ' τον πρίγκιπα Φίλιππο της Ισπανίας.
Το χέρι του τελευταίου τους Ιθιανού.
Τους ξεπάστρεψε εξ ολοκλήρου. Δεν είναι γοητευτικά ικανός;
Η Θηριώδης Εξέτασή του πέτυχε τόσο,
που θέλει συμμαχία για να τους απαλείψουμε εδώ.
Έχει ένα δαχτυλίδι στο δάχτυλο. Μη μου πεις...
-Θα τον παντρευτώ! -Πάνω απ' το πτώμα μου.
Πάψε, Σίμουρ. Ποτέ δεν θα παντρευόμουν εσένα.
Ενώ μπορώ να έχω έναν αληθινό πρίγκιπα.
Μα σε συμπαθώ.
Και γι' αυτό σου βρήκα νύφη!
Διάολε!
Δραπετεύει! Η κρατούμενη δραπετεύει!
Εκεί πάνω!
Μπείτε μέσα!
Τραβήξτε τη μέσα!
Βάλτε τη μέσα!
Μπες μέσα!
Φτιάξτε αυτό.
Δεν μπορείτε να με αναγκάσετε.
Η βασίλισσα είναι. Μπορεί να μας αναγκάσει να κάνουμε ό,τι θέλει.
Θα γίνουμε μια μεγάλη, ευτυχισμένη οικογένεια.
Τέλος καλό, όλα καλά.
Κάποιος να το γράψει αυτό.
Μεγαλειοτάτη, λυπάμαι.
Κάθριν, σταμάτα αυτήν τη στιγμή!
Κάθριν, γύρνα πίσω!
Πάλι με παζαρεύεις.
Όχι. Σε σώζω.
Το κάνω για την οικογένειά μας. Κάνε το καθήκον σου.
Όχι.
Τι είπες;
Είπα...
Είπα "Όχι!"
Όχι! Όχι! Όχι!
Όχι!
Παντρέψου με.
Υπάρχει ένα δηλητηριώδες βρύο ονόματι Aconitum napellus.
Όταν αναμιχθεί με υδροξείδιο του ασβεστίου από έναν τοίχο από κιμωλία,
γίνεται μια θανάσιμη νευροτοξίνη.
Το μόνο που χρειάζεσαι είναι μια πανούργα μέθοδο παράδοσης.
Φρουροί.
Πάμε να τελειώνουμε.
Βρε βρε βρε, να 'μαστε πάλι.
Ν' ακούσω τον λόγο.
Για να σώσω τον Γκίλφορντ.
Και το καλύτερο απ' όλα με το δηλητήριο
είναι πόσοι επιδέξιοι τρόποι υπάρχουν για να το δώσεις σ' έναν εχθρό.
Έτοιμη.
Προτού μιλήσω, θα ικετέψω για συγχώρεση με ένα φιλί.
-Άσε με! Φρουροί! -Είναι έθιμο!
Διάβασε τον λόγο.
Θα ήθελα να πω...
ότι έχω κάνει λάθη ως βασίλισσά σας.
Είμαι ισχυρογνώμων.
Εγωίστρια.
-Παρορμητική. -Δεν έστειλα τέτοιον λόγο.
Μα δεν καταδικάστηκα γι' αυτό.
Καταδικάστηκα επειδή υπήρχε μια αρρώστια σ' αυτό το βασίλειο.
Πάρτε τη!
Οι πλούσιοι θέλουν να μισείτε τους Ιθιανούς
για να μη βλέπετε το αληθινό κακό, εκείνους!
Δεν καταδικάζω τους Ιθιανούς, αλλά εσένα, Μαίρη!
Τζέιν Γκρέι, θα σου πάρω το ελεεινό θηριολατρικό κεφάλι σου!
Καταδικάζω εσένα!
Μπαμπά, έπρεπε να μεταμφιεστούμε σε χωρικούς;
Στάνλεϊ, μια παράτολμη διάσωση
δεν προσφέρεται για ενδυματολογική γκρίνια.
Πάψε να μουρμουράς για τα ρούχα σου.
Αν κάποιος μπορεί να υποστηρίξει αυτό το στιλ είμαστε εμείς οι Ντάντλεϊ.
Δίκαιο.
Το κάλεσμα της φύσης.
Τώρα είναι η ευκαιρία μας. Κάνε ό,τι κάνω.
Ναι!
Μυλόρδε.
Γιε μου;
Μπαμπά;
Φυσικά είμαι εγώ.
Ο χρόνος πιέζει.
Άσε με! Τα κλειδιά μου!
Τι σκατά κάνεις;
Αυτό για τον αδελφό μου!
Εσύ είπες ότι μια τέτοια απόδραση
παραήταν μεγάλο ρίσκο.
Ακόμη να καταλάβεις;
Θα περνούσα κι απ' τη φωτιά για χάρη σου.
Το βρήκα!
-Γεια σου, αδελφέ! -Γεια σου, Σταν!
-Φεύγουμε απ' το κολαστήριο. -Στάσου!
Άλις, έλα μαζί μας!
Ποια διάβολο είναι αυτή;
Η Άλις. Σταν, κλειδί.
Πώς είστε; Στάνλεϊ Ντάντλεϊ.
Μη σας τρομάζει η προσωπίδα. Μυστική αποστολή.
Δεν μπορώ. Έχω δει τι κάνει σε όσους επιχειρούν να αποδράσουν.
Αν αλλάξεις γνώμη...
-Ελευθέρωσέ τους όλους. -Γεια χαρά.
Ελάτε μαζί μου! Εμπρός!
Ελάτε!
Φύγετε εσείς οι δυο. Αναλαμβάνω εγώ.
Σε καμία περίπτωση!
Φύγε. Αρκετούς θανάτους έχω στη συνείδησή μου.
Γκίλφορντ, δεν σκότωσες εσύ τη μητέρα σου.
Δηλαδή, το έκανες, μα ήταν ατύχημα.
Δεν ήθελες να τη βλάψεις.
Τα άλογα είναι τόσο δύστροπα πλάσματα.
Γι' αυτό με έδιωξες.
Με είχε κατακυριεύσει η θλίψη.
Δεν μπορούσα να σκεφτώ άλλη λύση.
Γκίλφορντ...
Συγχώρεσε τον εαυτό σου.
Η μητέρα σου σ' αγαπούσε.
Σ' ευχαριστώ.
Μυρίζομαι αγκαλιά.
Δεν μυρίζουν οι αγκαλιές, Στάνλεϊ.
Ντάντλεϊ, αλτ!
Μπαμπά, Σταν, αφήστε με. Το εννοώ. Αφήστε με! Φύγετε!
Σταν, πάρε τον μπαμπά! Τώρα!
Φύγετε!
Θα αντιμετωπίσω το θηρίο μόνος.
Έλα, λοιπόν, Σίμουρ.
Μαθαίνω ότι απολαμβάνεις τον πόνο.
Πρώτα θα σε σκοτώσω.
Μετά θα βρω τον πατέρα και τον αδελφό σου, τους προδότες,
και θα σκοτώσω κι εκείνους.
Καθόλου άσχημα.
Για έλα.
Φρουροί, κάντε κάτι, ηλίθιοι!
Σκότωσέ με γρήγορα.
Πίσω στο κελί του.
Θα απολαύσω την καύση σου.
Ενώ απομένουν λίγες ώρες για την εκτέλεσή της,
η Τζέιν συλλογιέται τις καταδικασμένες γυναίκες που προηγήθηκαν.
Με τη ζωή τους να περιορίζεται όλη κι όλη στον θάνατό τους.
Η Αικατερίνη Χάουαρντ εξασκούνταν επί ώρες
για το πώς να τοποθετήσει σωστά το κεφάλι στο μπλοκ.
Η Άννα Μπολέιν προσέλαβε έναν ξιφομάχο από το Καλαί
για να βεβαιωθεί ότι το κεφάλι της θα κοπεί μ' ένα γρήγορο χτύπημα.
Η Ανν Άσκιου κάηκε,
η Μάργκαρετ Πόουλ σφαγιάστηκε, η Ελίζαμπεθ Μπάρτον απαγχονίστηκε.
Η Τζέιν αναρωτιέται, αν θα μπορούσαν να έχουν κάνει κάτι
για να αλλάξουν τη μοίρα τους, θα το έκαναν;
Έστω κι αν το τίμημα ήταν η ψυχή τους;
Αν έπρεπε, τι θα επέλεγες μεταξύ πέλεκυ και φωτιάς;
Φωτιά.
Όχι, στάσου.
Πέλεκυ. Οπωσδήποτε. Έτσι.
Πάω ν' αρμέξω τη σαύρα.
Τζορτζ;
Ναι, μυλαίδη;
Αναρωτιόμουν αν, ως τελευταία επιθυμία,
θα μπορούσες να μου φέρεις λίγο κρασί.
Φυσικά, μυλαίδη.
Εγώ στη θέση σου θα γινόμουν σκνίπα.
Τι;
Δεν μπορώ να θυσιάσω μια εκατοστή από μας για να τη σώσω
και να αποτύχουμε ούτως ή άλλως.
Το καταλαβαίνεις, έτσι;
Άρτσερ, σε παρακαλώ.
Είναι φίλη μου, πάλεψε για μας.
Όλοι εδώ το ξέρουν, τη συμπαθούν.
-Θα... -Σουζάνα.
Σε χρειάζομαι.
Τη δύναμη και την εξυπνάδα σου.
Έρχονται οι Σκοτσέζοι να βοηθήσουν για τον θρόνο.
Όπως κι ο πόλεμος.
Είμαι πολύ ηλίθιος.
Τώρα που ξέρω την αλήθεια θα μπορούσα ν' αλλάξω το βασίλειο.
Δεν μπορώ να κάνω τίποτα. Είμαι ανήμπορος. Άχρηστος.
Σκάσε!
Τι;
Αν δεν είσαι αυτός που πίστευα,
που κοπάνησε καλόγρια στη μάπα για να μου σώσει το τομάρι, πάρε δρόμο.
Μα μην κάθεσαι εδώ και κλαίγεσαι γι' αυτό που ήσουν πριν.
Θες να σώσεις την Τζέιν; Να ενώσεις το βασίλειο; Κάν' το.
Τι θες να κάνω;
Σκέψου κάτι.
Έχω μια ιδέα.
Το κρασί είναι γαλλικό, μυλαίδη.
Κάπως αλευρώδες, αλλά κάνει δουλειά.
Θα πιεις μαζί μου;
Δεν έχουμε αρκετό κρασί για να σ' τη φέρω αλά Φλάμπαρντ.
Άντε, λοιπόν. Μόνο μια γουλίτσα.
Το στροβίλισμα κάνει καλό στη γεύση, λένε.
Πόσο έξυπνη είσαι.
Δοκίμασα αυτό με τη γύρη, παρεμπιπτόντως.
Είναι αληθινό θαύμα. Σ' ευχαριστώ.
Λοιπόν, εις υγείαν.
-Γιατί το έκανες αυτό; -Είδα μια αράχνη!
Ήταν τεράστια! Φρικτό πράγμα.
Τριχωτή, με δόντια.
Πάρε το δικό μου.
Στην υγειά σου.
Λοιπόν...
Φώναξε τους άλλους φρουρούς. Πες ότι θα είμαι έτοιμη.
Αυτό είναι. Η βραδιά που όλοι περιμέναμε.
Αν αγαπάτε το ποτό, τα χωρατά και το αίμα,
καλώς ήρθατε στην υπέρτατη γιορτή των Τυδώρ.
Η μέλλουσα γυναικούλα μου;
Πού είναι η Κάθριν;
Θα έρθει σύντομα.
Τι ευτυχής περίσταση.
Ποιος είναι έτοιμος για γιορτή; Εγώ είμαι.
Φέρτε την έξω!
Τζέιν!
Η τέλεια ατελής ηρωίδα μας μετανιώνει μόνο για ένα πράγμα.
Δεν είπε ποτέ στον Γκίλφορντ
ότι αυτό που νιώθει για εκείνον είναι, πραγματικά, αληθινή αγάπη.
Κι εκείνη η αγάπη ίσως να της δώσει τη δύναμη να πεθάνει.
Με συγχωρείς, μυλαίδη;
Με την καμία.
Τι να κάνω; Πού είναι;
-Γεια σου, μπελά. -Σουζάνα.
Γεια απ' τον Εδουάρδο.
Κάψτε τον!
Μη στέκεστε έτσι!
Κάψτε το άλογο!
Ο Γκίλφορντ!
Γαμώτο!
Ερχόμαστε!
Γκίλφορντ.
Σκοτώστε τη! Τι στέκεστε έτσι;
Τζέιν! Σκύψε!
Τζέιν. Τι κάνεις;
Σκάσε, σε σώζω.
Τζέιν, μη! Θα καείς!
Δεν μπορώ!
Δεν μπορώ να τα λύσω.
Άσε με.
Ποτέ.
Ποτέ δεν θα σ' αφήσω.
Σ' αγαπώ.
Κι εγώ σ' αγαπώ.
Τι έγινε;
Κάνε στην άκρη.
Φύγε, Τζέιν!
Πάρτε τ' άλογα και κυνηγήστε τη!
Μπαμπά, ν' ανοίξουμε ένα μονοπάτι!
Πιάστε τη! Όχι!
Έτσι! Τρέξε, αδελφέ μου!
Οι Ντάντλεϊ ποτέ δεν παραδίδουν τα όπλα!
Πάμε, Γκίλφορντ!
Έτσι που λέτε, παίδες. Η Τζέιν κι ο Γκίλφορντ έζησαν.
Μα η ιστορία μας δεν τελείωσε ακόμη.
Γιατί η Μαίρη παραμένει βασίλισσα.
Αδελφή, σε παρακαλώ...
-Και είναι... -Ηρέμησε.
...εξαιρετικά ενοχλημένη.
Το παλάτι κρύβει ακόμη πολλά μυστικά.
Και κρυφούς εραστές.
Και κρυφές γαμήλιες τελετές.
Μα, προς το παρόν, οι ήρωές μας απολαμβάνουν
τη σκληρά αποκτηθείσα ελευθερία τους.
Διότι η αγάπη... η αληθινή αγάπη
στ' αλήθεια όλα τα κατακτά.
Ξέρετε τώρα... Στο περίπου.
Λοιπόν, Τζέιν Γκρέι.
Ναι, Γκίλφορντ Ντάντλεϊ;
Τι θα κάνουμε στην υπόλοιπη ζωή μας;
-Το σκεφτόμουν αυτό. -Βενετία;
Θα λάτρευες την Κωνσταντινούπολη. Αχανής βιβλιοθήκη.
Δεν μπορούμε να φύγουμε.
Αυτό ήλπιζα να πεις.
Δεν θα το σκάσω.
Πρέπει να γυρίσω πίσω.
Δεν είσαι υποχρεωμένος να έρθεις.
Φυσικά θα έρθω μαζί σου.
Κι εγώ ήλπιζα να πεις αυτό.
Υποτιτλισμός: Εύα Τανταλίδου
Επιμέλεια Ντέση Βερβενιώτου